**Opel Zafira** — сямімесны кампактвэн на базе Opel Astra. У мадэльным шэрагу кампаніі Opel з 1999 года.

На некаторых рынках прадаецца пад маркамі Vauxhall, Holden або Chevrolet, у Японіі прадавалася пад назвай *Subaru Traviq*.

Zafira A
--------

Opel Zafira 1999-2003
Opel Zafira 2003-2005
Кампактвэн Opel Zafira A з'явіўся ў 1999 годзе, стаўшы першым аўтамабілем падобнага класа для кампаніі Opel. Асновай была расцягнутая і падоўжаная на 80 мм платформа Opel Astra G, які дэбютаваў годам раней.

У 2003 годзе Zafira зведала нязначны фэйсліфтынг. Аўтамабіль атрымаў новую, хромавую рашотку радыятара, а таксама новыя заднія ліхтары.

Выпуск аўтамабіляў першага пакалення завяршыўся ў 2005 годзе.

### Рухавікі

*Zafira* дэбютавала з бензінавымі рухавікамі серыі *ECOTEC* аб'ёмам 1,6 л (74 кВт / 100 к.с.), 1,8 л (85 кВт / 116 к.с.) і дызельным рухавіком 2,0 л (60 кВт / 82 к.с.) з сістэмай упырска паліва CommonRail і тубранаддзіманнем. У 2000 годзе магутнасць бензінавага 1,8 была павялічана да 92 кВт (125 к.с.)

У 2001 годзе шэраг дапоўнілі бензінавыя 1,6 (71 кВт / 97 к.с.); 2,0 турба (141 кВт / 192 к.с.); 2,2 (108 кВт / 147 к.с.) і дызельны 2,0 (74 кВт / 100 к.с.) з сістэмай упырска CommonRail (Bosch VP44) і тубранаддзіманнем (Garret T15). У 2002 дадаўся тубрадызельны 2,2 (92 кВт / 125 к.с.).

У 2003 годзе магутнасць бензінавага наддзіманага рухавіка 2,0 павялічана да 147 кВт (200 к.с.).

### Бяспека


| Вынікі тэсту Euro NCAP, 2001 |
| --- |
|  **Бяспека пасажыраў** |  | 22 |
|  **Бяспека пешаходаў** |  | 13 |
| **Пратэставаны аўтамабіль**: Opel Zafira 1,8 |

Франтальны краш-тэст выявіў недастатковую структурную трываласць кузава. Манекен-кіроўца стукнуўся аб руль галавой і грудзьмі. Ногі і калені пярэдніх седакоў таксама дрэнна абаронены ад удараў, а траўмабяспечныя педалі, якія пры аварыі павінны выпадаць з мацаванняў, сябе не апраўдалі і засталіся на сваіх месцах — пры правядзенні тэста сістэма складання педаляў *PRS (Pedal Release System)* не спрацавала належным чынам. Але пры бакавым краш-тэсце Zafira паказала сябе добра: хоць бакавыя падушкі тут звычайныя і не абараняюць галаву і плечы, ні адзін з датчыкаў манекена не зафіксаваў небяспечных нагрузак. 

У выніку, з 6 баламі за франтальны удар і 16 за бакавы, машына атрымала рэйтынг бяспекі тры зоркі.

Zafira B
--------

Opel Zafira ІІ 2005-2008
Opel Zafira ІІ
Дэбют другога пакалення аўтамабіля Опель Зафіра адбыўся ў Еўропе ў 2005 годзе. Аўтамабіль атрымаў агульную платформу з Opel Astra H.

У 2008 годзе Zafira B падвергнулася рэстайлінгу.

Zafira B працягвала выпускацца да 2014 года, нягледзячы на запуск у 2012 годзе новага пакалення — Zafira Tourer C.

### Бяспека


| Вынікі тэсту Euro NCAP, 2005 |
| --- |
|  **Бяспека дарослых пасажыраў** |  | 33 |
|  **Бяспека пасажыраў-дзяцей** |  | 37 |
|  **Бяспека пешаходаў** |  | 16 |
| **Пратэставаны аўтамабіль**: Opel Zafira 1.6 Enjoy |

Zafira Tourer C
---------------

Opel Zafira Tourer C
Трэцяе пакаленне Opel Zafira (афіцыйная назва Zafira Tourer) было прадстаўлена 25 верасня 2011 года на 15-й IAA у Франкфурце. Серыйная вытворчасць пачалася 14 студзеня 2012 года.
  

### Бяспека


|  |  |
| --- | --- |
| Вынікі тэсту Euro NCAP, 2011 |  |
| Балы | % |
|  **Бяспека дарослых пасажыраў** | 33,8 | 94% |
|  **Бяспека пасажыраў-дзяцей** | 40,5 | 83% |
|  **Бяспека пешаходаў** | 18,9 | 53% |
|  **Актыўная бяспека** | 6 | 86% |
| **Пратэставаны аўтамабіль**: Opel Zafira Tourer 2.0l Diesel CDTI Enjoy |

Зноскі
------

1. ↑
2. ↑  Краш-тест EuroNCAP: cемь компактвэнов и Nissan Almera // *Авторевю* : часопіс. — 2001. — № 12 (245).  (руск.)
3. ↑
4. ↑

Літаратура
----------

* Астральный дух // *За рулём* : часопіс. — 2007. — № 10. — С. 228-232.  (руск.)

Гл. таксама
-----------

|  |  |
| --- | --- |
| commons: | Opel Zafira на Вікісховішчы |

* Opel Astra